
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 839 

12 Αυγούστου 1998 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Ίδρυση και λειτουργία Κέντρου Περιβαλλοντικής 

Εκπαίδευσης στη Νάουσα. 1 

Ίδρυση και Λειτουργία Κέντρου Περιβαλλοντικής 
Εκπαίδευσης -Εντευκτηρίου - Βιβλιοθήκης στο 
κληροδότημα Μαυράκη - Βατσαρέα στη Μακρινί- 

τσα Πηλίου του Νομού Μαγνησίας Θεσσαλίας. 2 

Κοστολόγηση των δωρεάν διατιθεμένων συγγραμμά¬ 
των στους φοιτητέςτωνΑ.Ε.Ι.γιατο ακαδημαϊκό έ¬ 
τος 1997-1998. 3 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αοιθ. Γ2/4401 (1) 


Ίδρυση και λειτουργία Κέντρου Περιβαλλοντικής Εκπαί¬ 
δευσης στη Νάουσα. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ ΕΘΝΙΚΗΣ 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το Νόμο 1892/90, άρθρο 111, παρ. 13, που προβλέ¬ 
πει την ίδρυση και λειτουργία Κέντρων Περιβαλλοντικής 
Εκπαίδευσης (ΚΠΕ) 

2. Τη Γ2/1242/8.3.93 Υ.Α. (ΦΕΚ 175/τ.Β’/19.3.93)που α¬ 
φορά στην ίδρυση και λειτουργία Κ.Π.Ε. (εδάφια I, II, III, IV, 
παραγρ. 2, VIII). 

3. Την κοινή Ευρωπαϊκή πολιτική στον τομέα της 
Περιβαλλοντικής Εκπαίδευσης όπως εκφράζεται μέσα α¬ 
πό το ψήφισμα των Υπουργών Παιδείας της Ευρωπαϊκής 
Ένωσης (24.5.88). 

4. Το Κοινοτικό Πρόγραμμα Πολιτικής και Δράσης για 
το Περιβάλλον και τη Σταθερή Ανάπτυξη (ψήφισμα 
Συμβουλίου Ευρωπαϊκών Κοινοτήτων και των Αντιπρο¬ 
σώπων των Κρατών - μελών (1.2.93) στο οποίο εντάσσε¬ 
ται η ενημέρωση και εκπαίδευση του κοινού στην πολιτι¬ 
κή και τη στρατηγική για το περιβάλλον και την ανάπτυξη 
καθώς και τις συστάσεις - οδηγίες που προέκυψαν κατά 
το θερινό Πανεπιστήμιο της Τουλούζης για την 
Περιβαλλοντική Εκπαίδευση και απευθύνονται στις κυ¬ 
βερνήσεις των Κρατών - μελών της Ευρωπαϊκής Ένωσης. 

5. Την ανάγκη σύνδεσης της τυπικής (σχολικής) με την 


άτυπη εκπαίδευση και της διαμόρφωσης κατάλληλων 
πειραματικών εκπαιδευτικών προγραμμάτων για να επι¬ 
τευχθούν κοινές δράσεις για το περιβάλλον σε τοπικό ε¬ 
πίπεδο, στην κατεύθυνση της αειφορικής ανάπτυξης. 

6. Την ολοένα αυξανόμενη συμμετοχή μαθητών και εκ¬ 
παιδευτικών στα προγράμματα που εκπονούντο ΚΠΕ και 
την αδυναμία των υπαρχόντων ΚΠΕ να καλύψουντις ανά¬ 
γκες όλου του μαθητικού πληθυσμού της χώρας. 

7. Το ζωηρό ενδιαφέρον της τοπικής κοινωνίας της 
Νάουσας για την ίδρυση Κέντρου Περιβαλλοντικής 
Εκπαίδευσης στην περιοχή καθώς και τη διαβεβαίωσή 
της για ουσιαστική ηθική και οικονομική στήριξη του ΚΠΕ. 

8. Τη δυνατότητα αξιοποίησης των χώρων της 
Μαθητικής Εστίας Νάουσας. 

9. Τη δυνατότητα υποστήριξης του νέου ΚΠΕ από κον¬ 
δύλια του 2ου Κοινοτικού Πλαισίου Στήριξης. 

10. Τηνπαράγραφο (γ) του άρθρου 3του Ν.2362/95πε¬ 
ρί Δημοσίου Λογιστικού, ελέγχου Δαπανών κ.λπ. 

11. Τις διατάξεις του άρθρου 29α του Ν. 1558/85 όπως 
προστέθηκε με το άρθρο 27 του Ν.2081/92 και αντικατα- 
στάθηκε με το άρθρο 1 του Ν.2469/97 (38 Α’). 

12. Το γεγονός ότι από τις διατάξεις της παρούσας α¬ 
πόφασης προκαλείται συνολική δαπάνη διακοσίων πενή¬ 
ντα πέντε εκατομμυρίων δραχμών (255.000.000) για τα 
πέντε (5) επόμενα οικονομικά έτη. Η εν λόγω δαπάνη για 
τα έτη 1998 -1999 ύψους εβδομήντα πέντε εκατομμυρίων 
δραχμών (75.000.000) θα καλυφθεί κατά ποσοστό 75% με 
χρηματοδότηση από το Β' Κ.Π.Σ. και κατά ποσοστό 25% 
από εθνικούς πόρους (Π.Δ.Ε. ΣΑΕ 45/2 αριθμ. έργων 
9645526 και 9745500). Για τα έτη 2000 - 2003 η δαπάνη ύ¬ 
ψους εκατόν ογδόντα εκατομμυρίων δραχμών 
(180.000.000 δρχ.) θα καλυφθεί από πόρους που προ- 
βλέπονται στο κεφ. 3 της παρούσης 

13. Την αριθμ. 1107147/1239/006Α/4-10-96 απόφαση 
του Πρωθυπουργού και του Υπουργού Οικονομικών 
“Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών” (922 Β’), αποφασίζουμε: 

Την ίδρυση και Λειτουργία Κέντρου Περιβαλλοντικής 
Εκπαίδευσης (ΚΠΕ) στην περιοχή της Νάουσας σε κτίριο 
της Μαθητικής Εστίας του Εθνικού Ιδρύματος Νεότητας. 

1. ΣΤΟΧΟΙ ΤΟΥ ΚΠΕ 

Το νέο ΚΠΕ στοχεύει στην: 

Α) Ευαισθητοποίηση των νέων σε θέματα περιβαλλοντι- 





9620 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


κής προβληματικής ώστε να αναπτυχθούν οι υπεύθυνες 
στάσεις και συμμετοχικές συμπεριφορές που θα συμβάλ¬ 
λουν στηνπροστασίατης οικολογικής ισορροπίας και της 
ποιότητας της ζωής στην κατεύθυνση της αειφόρου ανά¬ 
πτυξης. 

Β) Υλοποίηση προγραμμάτων ΠΕ διάρκειας 1 (μίας) έως 
6 (έξι) ημερών για τα σχολεία Α/θμιας και Β/θμιας Εκπαί¬ 
δευσης που τα επισκέπτονται αλλά και προγραμμάτων ά¬ 
τυπης εξωσχολικής περιβαλλοντικής εκπαίδευσης 

Γ) Στήριξη των προγραμμάτων ΠΕτων σχολείων των πε¬ 
ριοχών ευθύνης τους σε συνεργασία με τους Υπεύθυνους 
ΠΕ των αντίστοιχων Δ/νσεων Α/θμιας και Β/θμιας 
Εκπ/σης. 

Δ) Παραγωγή εκπαιδευτικού και ενημερωτικού υλικού 
(έντυπου, οπτικοακουστικού κ.ά.) καθώς και πιλοτικών 
προγραμμάτων - οδηγών για τα σχολεία της περιοχής ευ¬ 
θύνης του. 

Ε) Σύνδεση με επιστημονικά ιδρύματα σετοπικό, εθνικό 
και διεθνές επίπεδο με ταυτόχρονη λειτουργία τράπεζας 
πληροφοριών με σκοπό την επιστημονική ενημέρωση, έ¬ 
ρευνα και τεκμηρίωση αλλά και τη συνεργασία για την πα¬ 
ραγωγή εκπαιδευτικών προγραμμάτων. 

ΣΤ) Οργάνωση και πραγματοποίηση επιμορφωτικών 
συναντήσεων εκπαιδευτικών και κατάρτισης ενηλίκων 
στην ΠΕ ή και σε συνεργασία με άλλους κυβερνητικούς 
και μη κυβερνητικούς φορείς. Η επιμορφωτική δραστη¬ 
ριότητα και άλλες δράσεις των ΚΠΕ μπορούν να γίνονται 
και σε συνεργασία με κυβερνητικούς και μη κυβερνητι¬ 
κούς φορείς εφόσον αυτή συμβάλλει στους στόχους των 
ΚΠΕ. 

Ζ) Προώθηση της έρευνας στο χώρο της ΠΕ. 

Βασικές κατευθύνσεις σχετικά με τους παιδαγωγικούς 
και ερευνητικούς στόχους του νέου ΚΠΕ δίνονται από τη 
Δ/νση Σπουδών Δ/θμιας Εκπ/σης του ΥΠΕΠΘ. 

2. ΓΙΑ ΤΗΝ ΥΛΟΠΟΙΗΣΗ ΤΩΝ ΣΤΟΧΩΝ ΤΟΥ ΚΠΕ ΑΠΑΙΤΟΥΝΤΑΙ: 

Α. Υποδομή - Εξοπλισμός 

Το ΚΠΕ Νάουσας χαρακτηρίζεται ως περιφερειακό και 
πρέπει να διαθέτει: 

Αίθουσες πολλαπλών χρήσεων, διδασκαλίας, εργαστη¬ 
ρίων, ηλεκτρονικών υπολογιστών, αναγνωστηρίου, βι¬ 
βλιοθήκης, προβολών, διοικητικής υποστήριξης, αποθή¬ 
κευσης υλικών, ειδικών χρήσεων κ.ά. 

Εξοπλισμό (εργαστηριακό, οπτικοακουστικό, ηλεκτρο¬ 
νικό, τηλεπικοινωνιακό, εξάρτηση έρευνας πεδίου, ειδι¬ 
κές κατασκευές, επίπλωση, μέσα μεταφοράς κ.ά) που να 
καλύπτει τις ανάγκες υλοποίησης των στόχων του ΚΠΕ. 

Μαγειρείο, εστιατόριο και ξενώνα φιλοξενίας 40-50 α¬ 
τόμων. 

Β. Εκπαιδευτικό προσωπικό 

Το εκπαιδευτικό έργο του ΚΠΕ στηρίζουν πέντε (5) 
εκπ/κοί, από την Α/θμια και τη Β/θμια εκπαίδευση (όλων 
των ειδικοτήτων) οι οποίοι και απαρτίζουν την παιδαγωγι¬ 
κή ομάδα του ΚΠΕ. Οι εκπαιδευτικοί επιλέγονται κατά 
προτεραιότητα από τη Δ/νση στην οποία ανήκει και το 
ΚΠΕ και απότις γειτονικές Διευθύνσεις σε περίπτωση που 
δεν καλυφθούν οι θέσεις. Οι εκπαιδευτικοί αποσπώνται 
ατα ΚΠΕ, με απόφαση του Υπουργού Εθνικής Παιδείας 
και Θρησκευμάτων, για τρία (3) χρόνια, με δυνατότητα α¬ 
νανέωσης της απόσπασής τους και λαμβάνουν τα μόρια 
των σχολείων της περιοχής του κάθε ΚΠΕ. 

Την ευθύνη για τη διαδικασία των αποσπάσεων έχει η 


Δ/νση Σπουδών ΔΕ στην οποία υποβάλλουν αιτήσεις οι 
ενδιαφερόμενοι ύστερα από σχετική πρόσκληση ενδια¬ 
φέροντος. 

Κριτήρια επιλογής των εκπαιδευτικών είναι: 

• οι βασικές και μεταπτυχιακές σπουδές κύρια σε σχέ¬ 
ση με την ΠΕ, 

• η επιμόρφωση στο εσωτερικό και το εξωτερικό στην 
ΠΕ (ΠΕΚ, ΚΠΕ, Σεμινάρια, Συνέδρια, Συμπόσια κ.ά.), 

• η υλοποίηση προγραμμάτων ΠΕ στα σχολεία, 

• η επιμορφωτική δραστηριότητα στην ΠΕ, 

• η προϋπηρεσία σε ΚΠΕ ή σε θέση Υπευθύνου ΠΕ, 

• η συγγραφική δραστηριότητα στην ΠΕ (βοηθήματα, 
παραγωγή διδακτικού υλικού, δημοσιεύσεις, κ.ά), 

• η οργάνωση ή συμμετοχή σε ομάδες εργασίας, πιλο¬ 
τικά προγράμματα, δίκτυα κ.ά., 

• η διεθνής εμπειρία σε θέματα οργάνωσης και λει¬ 
τουργίας ΚΠΕ, 

• η γνώση ξένων γλωσσών και νέων τεχνολογιών 

• ο χρόνος υπηρεσίας. 

Έργο της Παιδαγωγικής Ομάδας είναι να : 

• σχεδιάζει, εκπονεί και συντονίζει προγράμματα 
Περιβαλλοντικής Εκπαίδευσης (ΠΕ) για τους μαθητές και 
εκπαιδευτικούς που επισκέπτονται το ΚΠΕ, 

• υποστηρίζει την υλοποίηση προγραμμάτων ΠΕ στα 
σχολεία, την οργάνωση δικτύων και συνεργασιών και πα¬ 
ράγει εκπαιδευτικό υλικό για χρήση από τα σχολεία, 

• εκδίδει έντυπο υλικό σχετικό με τις δραστηριότητες 
του ΚΠΕ, 

• οργανώνει και υλοποιεί επιμορφωτικές συναντήσεις 
για εκπαιδευτικούς καθώς επίσης Συνέδρια και Συμπόσια, 

συνεργάζεται με: 

α) εκπαιδευτικούς - συντονιστές προγραμμάτων ΠΕτης 
περιοχής ευθύνης της και διευκολύνει με κάθε τρόπο την 
υλοποίησή τους, 

β) άλλα ΚΠΕ εσωτερικού ή εξωτερικού για ανταλλαγή ε¬ 
νημέρωσης και εμπειριών αλλά και για την οργάνωση σε¬ 
μιναρίων κ.ά., 

γ) υπεύθυνους ΠΕ Α/θμιας και Β/θμιας της ευρύτερης 
περιοχής, 

δ) κυβερνητικούς και μη κυβερνητικούς φορείς, 
Παν/μια και άλλα επιστημονικά ιδρύματα, 

ε) Τοπική Αυτοδιοίκηση, 

στ) ΠΕΚ, εφόσον ζητηθεί η συμβολή τους. 

Υπεύθυνος για τη λειτουργία του ΚΠΕ ορίζεται ένας των 
εκπαιδευτικών της Παιδαγωγικής Ομάδας ο οποίος δια¬ 
θέτει τα περισσότερα προσόντα. Ο χρόνος προϋπηρε¬ 
σίας του Υπεύθυνου δεν μπορεί να είναι μικρότερος των 
δέκα (10) ετών. 

Τον Υπεύθυνο λειτουργίας του Κέντρου αναπληρεί ό¬ 
ταν κωλύεται ή απουσιάζει ένας εκ των μελών της 
Παιδαγωγικής Ομάδας που ορίζεται ως αναπληρωτής 
Υπεύθυνος. 

Ο ορισμός του Υπεύθυνου και του Αναπληρωτή γίνεται 
με έκδοση σχετικής Υπουργικής Απόφασης. 

Οι βασικές κατευθύνσεις σχετικά με τους παιδαγωγι¬ 
κούς και ερευνητικούς στόχους του Κέντρου δίνονται από 
τη Δ/νση Σπουδών Β/θμιας του ΥΠΕΠΘ ενώ για οποιοδή- 
ποτε λειτουργικό, διοικητικό και οικονομικό θέμα ο 
Υπεύθυνος λειτουργίας του Κέντρου αναφέρεται απ' ευ¬ 
θείας στην αρμόδια Δ/νση Εκπ/σης της Νομαρχίας. 

Τα μέλη της παιδαγωγικής ομάδας μπορούν να απα¬ 
σχολούνται με υπερωριακή αποζημίωση μέχρι έξι (6) ώ- 

ρες την εβδομάδα, εφόσον προσφέρουν έργο πέραν του 
εκπαιδευτικού ως επιμορφωτές, συντονιστές προγραμ¬ 
μάτων, δράσεων και δικτύων τοπικού εθνικού και διε¬ 
θνούς χαρακτήρα, και εργάζονται γι’ αυτό κατά κανόνα 
πέραν του συνήθους ωραρίου. 

Το ιδρυόμενο Κ.Π.Ε. παραμένει κλειστό κατά τις σχολι¬ 
κές διακοπές των Χριστουγέννω ν και Πάσχα και από τις 16 
Ιουλίου μέχρι τέλος Αυγούστου κάθε έτους. 

Γ. Διοικητικό και βοηθητικό προσωπικό 
Στο Κέντρο υπηρετεί διοικητικό προσωπικό για γραμ¬ 
ματειακή στήριξη, χειρισμό Η/Ύ, βιβλιοθηκονομία κ.α. κα¬ 
θώς και βοηθητικό προσωπικό για φύλαξη, καθαρισμό, φι¬ 
λοξενία κ.α. 

Το διοικητικό και βοηθητικό προσωπικό διορίζεται ή α- 
ποσπάται με ευθύνη του ΕΙΝ από το οποίο και μισθοδοτεί¬ 
ται κατά περίπτωση. 

Το προσωπικό αυτό εργάζεται και κατά τις αργίες, όταν 
το απαιτεί η λειτουργία του Κ.Π.Ε. 

Δ. Ανάπτυξη συνεργασιών και σύνδεση των ΚΠΕ με την 
τοπική κοινωνία 
Το ΚΠΕ συνεργάζεται: 

1. Με την Τοπική Αυτοδιοίκηση επιδιώκοντας το συντο¬ 
νισμό της συμμετοχικής κοινωνικής δράσης όλων των εν¬ 
διαφερομένων φορέων για την αντιμετώπιση τωντοπικών 
περιβαλλοντικών προβλημάτων. 

2. Με άλλους κυβερνητικούς και μη κυβερνητικούς φο¬ 
ρείς και τις παραγωγικές τάξεις των περιοχών τους για 
την ανάπτυξη προγραμμάτων ορθολογικής διαχείρισης 
του τοπικού περιβάλλοντος και ευαισθητοποίηση των πο¬ 
λιτών. 

3. Επιστημονικά ιδρύματα και ΚΠΕ του εσωτερικού και 
εξωτερικού για ανταλλαγή εμπειριών, πληροφοριών, εκ¬ 
παιδευτικών προγραμμάτων και οργάνωσης συνεργα¬ 
σιών σε επίπεδο εκπαίδευσης και επιμόρφωσης και έρευ- 
νας. 

Για τη σύνδεση των ΚΠ Ε με την τοπική κοινωνία και την 
ενίσχυση της αποτελεσματικότητας των προαναφερθει- 
σών συνεργασιών, λειτουργεί Συμβουλευτική Επιτροπή 
στην οποία συμμετέχουν ο Υπεύθυνος του ΚΠΕ, ο 
Νομάρχης (ή εκπρόσωπός του), ο Δήμαρχος (ή εκπρό¬ 
σωπός του), οι Υπεύθυνοι ΠΕ του Νομού και από ένας εκ¬ 
πρόσωπος των επιστημονικών ιδρυμάτων της κάθε πε¬ 
ριοχής, των παραγωγικώντάξεων (επιχειρηματιών και ερ¬ 
γαζομένων), των μη κυβερνητικών οργανώσεων και 
τοπικών συλλόγων, των μαθητικών κοινοτήτων κ.ά. 

Η Επιτροπή έχει συμβουλευτικό ρόλο και συνεδριάζει 
δύο φορές το χρόνο για τον προγραμματισμό και απολο¬ 
γισμό δραστηριοτήτων του ΚΠΕ, με πρωτοβουλία του 
Νομάρχη, ο οποίος και προεδρεύει των συνεδριάσεων. 
Σύντομη έκθεση των πρακτικών των συνεδριάσεων αυτών 
δημοσιεύεται στον τοπικό τύπο και κοινοποιείται στις 
Δ/νσεις Σπουδών του ΥΠΕΠΘ. 

3. ΟΙΚΟΝΟΜΙΚΑ ΤΟΥ ΚΠΕ 

Ο προϋπολογισμός του νέου ΚΠΕ μέχρι και το 2003 εί¬ 
ναι διακόσια πενήντα πέντε εκατομ. Δρχ. (255.000.000), 
εκ των οποίων τα εβδομήντα πέντε εκατομμύρια δρχ. 
(75.000.000) προέρχονται από το 2ο Κοινοτικό Πλαίσιο 
Στήριξης. 

Η προκαλούμενη δαπάνη κατά την προσεχή πενταετία 
ανέρχεται: 

• για το έτος 1998 τριάντα εκατομ. δρχ. (30.000.000) 


• για το έτος 1999 σαράντα πέντε εκατομ. δρχ. 

(45.000.000) 

• για το έτος 2000 σαρανταπέντε εκατομ. δρχ. 
(45.000.000) 

• για το έτος 2001 σαρανταπέντε εκατομ. δρχ. 
(45.000.000) 

• για το έτος 2002 σαρανταπέντε εκατομ. δρχ. 
(45.000.000) 

• για το έτος 2003 σαρανταπέντε εκατομ. δρχ. 
(45.000.000) 

ΣΥΝΟΛΟ διακόσια πενήντα πέντε εκατομμύρια δρχ 
(255.000.000). 

Οι πόροι του νέου ΚΠΕ προέρχονται κύρια από : 

• Επιχορηγήσεις της Τοπικής Αυτοδιοίκησης και 
Νομαρχιακής Αυτοδιοίκησης. 

• Πιστώσεις του Τακτικού Προϋπολογισμού και του 
Προγράμματος Δημοσίων Επενδύσεων 

• Προγράμματα χρηματοδοτούμενα απάτην Ευρωπαϊ¬ 
κή Ένωση, την ΙΙΝΕ5ΘΟ και άλλους διεθνείς οργανι¬ 
σμούς ή φορείς. 

• Εθνικά προγράμματα σε συνεργασία και με άλλους 
δημόσιους φορείς. 

• Συνέδρια, προγράμματα κατάρτισης, μελέτες, έρευ¬ 
νες, εκδόσεις, ξεναγήσεις, οικοτουρισμό και άλλες συνα¬ 
φείς ανταποδοτικές δραστηριότητες. 

Δωρεές, εισφορές, χορηγίες φυσικών ή νομικών προ¬ 
σώπων εσωτερικού και εξωτερικού κ.ά. 

Για το χρονικό διάστημαπου ισχύει η χρηματοδότηση α¬ 
πό το 2ο Κοινοτικό Πλαίσιο Στήριξης, καλύπτονται δαπά¬ 
νες επισκευών, εξοπλισμού καθώς και λειτουργικές. 

Η παρούσα να δημοσιευτεί στην Εφημερίδα της Κυβερ- 
νήσεως. 

Αθήνα, 15 Ιουλίου 1998 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΥΦΥΠ. ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΝΙΚ. ΧΡΙΣΤΟΔΟΥΛΑΚΗΣ ΓΕΡΑΣΙΜΟΣ Δ. ΑΡΣΕΝΗΣ 

-♦- 

Αριθ. Γ2 4402 ( 2 ) 

Ίδρυσηκαι Λειτουργία Κέντρου Περιβαλλοντικής Εκπαί¬ 
δευσης -Εντευκτηρίου - Βιβλιοθήκης στο κληροδότη¬ 
μα Μαυράκη - Βατσαρέα στη Μακρινίτσα Πηλίου του 
Νομού Μαγνησίας Θεσσαλίας. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ ΕΘΝΙΚΗΣ 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το Νόμο 1892/90, άρθρο 111, παρ. 13, που προβλέ¬ 
πει την ίδρυση και λειτουργία Κέντρων Περιβαλλοντικής 
Εκπαίδευσης (ΚΠΕ) 

2. Τη Γ 2 / 1 242/8.3.93 Υ.Α. (ΦΕΚ 175/τ.Β’ /19.3.93) που α¬ 
φορά στην ίδρυση και λειτουργία Κ.Π.Ε. (εδάφιαΙ, II, III, IV, 
παραγρ. 2, VIII). 

3. Την κοινή Ευρωπαϊκή πολιτική στον τομέα της 
Περιβαλλοντικής Εκπαίδευσης όπως εκφράζεται μέσα α¬ 
πό το ψήφισμα των Υπουργών Παιδείας της Ευρωπαϊκής 
Ένωσης (24.5.88). 

4. Το Κοινοτικό Πρόγραμμα Πολιτικής και Δράσης γιατο 
Περιβάλλον και τη Σταθερή Ανάπτυξη (ψήφισμα 
Συμβουλίου Ευ ρωπάίκών Κοινοτήτων και των Αντιπροσώ¬ 
πων των Κρατών - μελών (1.2.93) στο οποίο εντάσσεται η 

ενημέρωση και εκπαίδευση του κοινού στην πολιτική και 
τη στρατηγική για το περιβάλλον και την ανάπτυξη καθώς 
και τις συστάσεις - οδηγίες που προέκυψαν κατά το θερι¬ 
νό Πανεπιστήμιο της Τουλούζης για την Περιβαλλοντική 
Εκπαίδευση και απευθύνονται στις κυβερνήσεις των Κρα¬ 
τών - μελώντης Ευρωπαϊκής Ένωσης. 

5. Την ανάγκη σύνδεσης της τυπικής (σχολικής) με την 
άτυπη εκπαίδευση και της διαμόρφωσης κατάλληλων πει¬ 
ραματικών εκπαιδευτικών προγραμμάτων για να επιτευ¬ 
χθούν κοινές δράσεις για το περιβάλλον σε τοπικό επίπε¬ 
δο, στην κατεύθυνση της αειφόρου ανάπτυξης. 

6. Την Γ2/3219/11.5.95 Υ.Α. με την οποία ιδρύονται έξι 
(6) Κέντρα Περιβαλλοντικής Εκπαίδευσης (ΚΠΕ) και την 
Γ2/5861/23.10.97 με την οποία ιδρύονται άλλα πέντε (5) 
Κ.Π.Ε. 

7. Την ολοένα αυξανόμενη συμμετοχή μαθητών και εκ¬ 
παιδευτικών στα προγράμματα που εκπονούντο ΚΠΕ και 
την αδυναμία των υπαρχόντων ΚΠΕ να καλύψουντις ανά¬ 
γκες όλου του μαθητικού πληθυσμού της χώρας. 

8. Το ζωηρό ενδιαφέρον της τοπικής κοινωνίας της Μα- 
κρινίτσας Πηλίου για την ίδρυση Κέντρου Περιβαλ¬ 
λοντικής Εκπαίδευσης - Εντευκτηρίου - Βιβλιοθήκης στην 
περιοχή τους, στο κληροδότημα Μαυράκη - Βατσαρέα 
καθώς και τη γραπτή δέσμευση της Κοινότητας Μακρινί- 
τσας Νομού Μαγνησίας, ότι θατα στηρίξουν με όλες τους 
τις δυνάμεις, τόσο στη φάση της μετατροπής του κτηρίου 
όσο και στη μετέπειτα λειτουργία τους. Λεπτομέρειες για 
τη λειτουργία της Βιβλιοθήκης και του Εντευκτηρίου θα α¬ 
ναφερθούν στη σύμβαση που θα κάνουμε μετονπρόεδρο 
της κοινότητας Μακρινίτσας. 

9. Τη δυνατότητα αξιοποίησης του κληροδοτήματος 
Μαυράκη - Βατσαρέα, το οποίο ήταν χαρακτηριστικό αρ¬ 
χοντικό της περιοχής. 

10. Τη δυνατότητα υποστήριξης των νέων ΚΠΕ από κον¬ 
δύλια του 2ου Κοινοτικού Πλαισίου Στήριξης. 

11. Την παράγραφο (γ) του άρθρου 3 του Ν.2362/95 πε¬ 
ρί Δημοσίου Λογιστικού, ελέγχου Δαπανών κ.λπ. 

12. Τις διατάξεις του άρθρου 29α του Ν.1558/85 όπως 
προστέθηκε με το άρθρο 27 του Ν.2081/92 και αντικατα- 
στάθηκε με το άρθρο 1 του Ν.2469/97 (38 Α’). 

13. Το γεγονός ότι από τις διατάξεις της παρούσας α¬ 
πόφασης προκαλείται συνολική δαπάνη τετρακοσίων σα¬ 
ράντα επτά εκατομμυρίων δραχμών (447.000.000 δρχ.). 
Η εν λόγω δαπάνη για τα έτη 1998-1999 ύψους διακοσίων 
εξήντα επτά εκατομμυρίων δραχμών (267.000.000 δρχ.) 
θα καλυφθεί κατά ποσοστό 75% με χρηματοδότηση από 
το Β' Κ.Π.Σ. και κατά ποσοστό 25% από εθνικούς πόρους 
(Π.Δ.Ε. ΣΑΕ 45/2 αρίθμ. έργων 9645526 και 9745500). Για 
τα έτη 2000 - 2003 η δαπάνη ύψους εκατόν ογδόντα εκα¬ 
τομμυρίων δραχμών (180.000.000 δρχ.) θα καλυφθεί από 
πόρους που προβλέπονται στο κεφ. 3 της παρούσης 

14. Την αριθμ. 1107147/1239/006Α/4-10-96 απόφαση 
του Πρωθυπουργού και του Υπουργού Οικονομικών 
“Ανάθεση αρμοδιοτήτων στους Υφυπουργούς Οικονο¬ 
μικών" (922 Β’), αποφασίζουμε: 

Την ίδρυση και Λειτουργία Κέντρου Περιβαλλοντικής 
Εκπαίδευσης (ΚΠΕ) - Εντευκτηρίου - Βιβλιοθήκης στην 
κοινότητα Μακρινίτσας Πηλίου του Νομού Μαγνησίας 
Θεσσαλίας στο κληροδότημα Μαυράκη - Βατσαρέα. 

1. ΣΤΟΧΟΙ ΤΟΥ ΚΠΕ 
Το νέο ΚΠΕ στοχεύει στην: 

Α) Ευαισθητοποίηση των νέων σε θέματα περιβαλλοντι¬ 


κής προβληματικής ώστε να αναπτυχθούν οι υπεύθυνες 
στάσεις και συμμετοχικές συμπεριφορές που θα συμβάλ¬ 
λουν στην προστασία της οικολογικής ισορροπίας και της 
ποιότητας της ζωής στην κατεύθυνση της αειφόρου ανά¬ 
πτυξης. 

Β) Υλοποίηση προγραμμάτων ΠΕ διάρκειας 1 (μίας) η¬ 
μέρας για τα σχολεία Α/θμιας και Β/θμιας Εκπαίδευσης 
που το επισκέπτονται αλλά και προγραμμάτων άτυπης ε¬ 
ξωσχολικής περιβαλλοντικής εκπαίδευσης 
Γ) Στήριξη των προγραμμάτων ΠΕ των σχολείων της πε¬ 
ριοχής ευθύνης του σε συνεργασία με τους Υπεύθυνους 
ΠΕ των αντίστοιχων Δ/νσεων Α/θμιας και Β/θμιας 
Εκπ/σης. 

Δ) Παραγωγή εκπαιδευτικού και ενημερωτικού υλικού 
(έντυπου, οπτικοακουστικού κ.ά.) καθώς και πιλοτικών 
προγραμμάτων - οδηγών για τα σχολεία της περιοχής ευ¬ 
θύνης του. 

Ε) Σύνδεση με επιστημονικά ιδρύματα σε τοπικό, εθνικό 
και διεθνές επίπεδο με ταυτόχρονη λειτουργία τράπεζας 
πληροφοριών με σκοπό την επιστημονική ενημέρωση, έ¬ 
ρευνα και τεκμηρίωση αλλά και τη συνεργασία για την πα¬ 
ραγωγή εκπαιδευτικών προγραμμάτων. 

ΣΤ) Οργάνωση και πραγματοποίηση επιμορφωτικών 
συναντήσεων εκπαιδευτικών και κατάρτισης ενηλίκων 
στην ΠΕ ή και σε συνεργασία με άλλους κυβερνητικούς 
και μη κυβερνητικούς φορείς. Η επιμορφωτική δραστη¬ 
ριότητα και άλλες δράσεις των ΚΠΕ μπορούν να γίνονται 
και σε συνεργασία με κυβερνητικούς και μη κυβερνητι¬ 
κούς φορείς εφόσον αυτή συμβάλλει στους στόχους των 
ΚΠΕ. 

Ζ) Προώθηση της έρευνας στο χώρο της ΠΕ. 

Βασικές κατευθύνσεις σχετικά με τους παιδαγωγικούς 
και ερευνητικούς στόχους των νέων ΚΠΕ δίνονται από τη 
Δ/νση Σπουδών Δ/θμιας Εκπ/σης του ΥΠΕΠΘ. 

2. ΓΙΑ ΤΗΝ ΥΛΟΠΟΙΗΣΗ ΤΩΝ ΣΤΟΧΩΝ ΤΟΥ ΚΠΕ ΑΠΑΙΤΟΥΝΤΑΙ: 
Α. Υποδομή - Εξοπλισμός 

Το ΚΠΕ Μακρινίτσας χαρακτηρίζεται Αστικό και πρέπει 
να διαθέτει: 

Αίθουσες πολλαπλών χρήσεων, διδασκαλίας, εργαστη¬ 
ρίων, ηλεκτρονικών υπολογιστών, αναγνωστηρίου, βι¬ 
βλιοθήκης, προβολών, διοικητικής υποστήριξης, αποθή¬ 
κευσης υλικών, ειδικών χρήσεων κ.ά. 

Εξοπλισμό (εργαστηριακό, οπτικοακουστικό, ηλεκτρο¬ 
νικό, τηλεπικοινωνιακό, εξάρτηση έρευνας πεδίου, ειδι¬ 
κές κατασκευές, επίπλωση, μέσα μεταφοράς κ.ά). 

Β. Εκπαιδευτικό προσωπικό 

Το εκπαιδευτικό έργο του ΚΠΕ στηρίζουν πέντε (5) 
εκπ/κοί, από την Α/θμια και τη Β/θμια εκπαίδευση (όλων 
των ειδικοτήτων) οι οποίοι και απαρτίζουν την παιδαγωγι¬ 
κή ομάδα του ΚΠΕ. Οι εκπαιδευτικοί επιλέγονται κατά 
προτεραιότητα από τη Δ/νση στην οποία ανήκει και το 
ΚΠ Ε και από τις γειτονικές Διευθύνσεις σε περίπτωση που 
δεν καλυφθούν οι θέσεις. Οι εκπαιδευτικοί αποσπώνται 
στα ΚΠΕ, με απόφαση του Υπουργού Εθνικής Παιδείας 
και Θρησκευμάτων, για τρία (3) χρόνια, με δυνατότητα α¬ 
νανέωσης της απόσπασής τους και λαμβάνουν τα μόρια 
των σχολείων της περιοχής του ΚΠΕ. 

Την ευθύνη για τη διαδικασία των αποσπάσεων έχει η 
Δ/νση Σπουδών ΔΕ στην οποία υποβάλλουν αιτήσεις οι 
ενδιαφερόμενοι ύστερα από σχετική πρόσκληση ενδια¬ 
φέροντος. 

Κριτήρια επιλογής των εκπαιδευτικών είναι: 

• οι βασικές και μεταπτυχιακές σπουδές κύρια σε σχέ¬ 
ση με την ΠΕ, 

• η επιμόρφωση στο εσωτερικό και το εξωτερικό στην 
ΠΕ (ΠΕΚ, ΚΠΕ, Σεμινάρια, Συνέδρια, Συμπόσια κ.ά.), 

• η υλοποίηση προγραμμάτων ΠΕ στα σχολεία, 

• η επιμορφωτική δραστηριότητα στην ΠΕ, 

• η προϋπηρεσία σε ΚΠΕ ή σε θέση Υπευθύνου ΠΕ, 

• η συγγραφική δραστηριότητα στην ΠΕ (βοηθήματα, 
παραγωγή διδακτικού υλικού, δημοσιεύσεις, κ.ά), 

• η οργάνωση ή συμμετοχή σε ομάδες εργασίας, πιλο¬ 
τικά προγράμματα, δίκτυα κ.ά., 

• η διεθνής εμπειρία σε θέματα οργάνωσης και λει¬ 
τουργίας ΚΠΕ, 

• η γνώση ξένων γλωσσών και νέων τεχνολογιών 

• ο χρόνος υπηρεσίας. 

Έργο της Παιδαγωγικής Ομάδας είναι να: 

• σχεδιάζει, εκπονεί και συντονίζει προγράμματα 
Περιβαλλοντικής Εκπαίδευσης (ΠΕ) για τους μαθητές και 
εκπαιδευτικούς που επισκέπτονται το ΚΠΕ, 

• υποστηρίζει την υλοποίηση προγραμμάτων ΠΕ στα 
σχολεία, την οργάνωση δικτύων και συνεργασιών και πα¬ 
ράγει εκπαιδευτικό υλικό για χρήση από τα σχολεία, 

• εκδίδει έντυπο υλικό σχετικό με τις δραστηριότητες 
του ΚΠΕ, 

• οργανώνει και υλοποιεί επιμορφωτικές συναντήσεις 
για εκπαιδευτικούς καθώς επίσης Συνέδρια και Συμπόσια, 

συνεργάζεται με: 

α) εκπαιδευτικούς - συντονιστές προγραμμάτων ΠΕτης 
περιοχής ευθύνης της και διευκολύνει με κάθε τρόπο την 
υλοποίησή τους, 

β) άλλα ΚΠΕ εσωτερικού ή εξωτερικού για ανταλλαγή ε¬ 
νημέρωσης και εμπειριών αλλά και για την οργάνωση σε¬ 
μιναρίων κ.ά., 

γ) υπεύθυνους ΠΕ Α/θμιας και Β/θμιας της ευρύτερης 
περιοχής, 

δ) κυβερνητικούς και μη κυβερνητικούς φορείς, 
Παν/μια και άλλα επιστημονικά ιδρύματα, 

ε) Τοπική Αυτοδιοίκηση, 

στ) ΠΕΚ, εφόσον ζητηθεί η συμβολή τους. 

Υπεύθυνος για τη λειτουργία του ΚΠ Ε ορίζεται ένας των 
εκπαιδευτικών της Παιδαγωγικής Ομάδας ο οποίος δια¬ 
θέτει τα περισσότερα προσόντα. Ο χρόνος προϋπηρε¬ 
σίας του Υπεύθυνου δεν μπορεί να είναι μικρότερος των 
δέκα (10) ετών. 

Τον Υπεύθυνο λειτουργίας του Κέντρου αναπληρεί ό¬ 
ταν κωλύεται ή απουσιάζει ένας εκ των μελών της 
Παιδαγωγικής Ομάδας που ορίζεται ως αναπληρωτής 
Υπεύθυνος. 

Ο ορισμός των Υπεύθυνων και Αναπληρωτών γίνεται με 
έκδοση σχετικής Υπουργικής Απόφασης. 

Οι βασικές κατευθύνσεις σχετικά με τους παιδαγωγι¬ 
κούς και ερευνητικούς στόχους των Κέντρων δίνονται α¬ 
πάτη Δ/νση Σπουδών Β/θμιαςτου ΥΠΕΠΘ ενώ για οποιο- 
δήποτε λειτουργικό, διοικητικό και οικονομικό θέμα ο 
Υπεύθυνος λειτουργίας του κάθε Κέντρου αναφέρεται 
απ’ ευθείας στην αρμόδια Δ/νση Εκπ/σηςτης Νομαρχίας. 

Τα μέλη της παιδαγωγικής ομάδας μπορούν να απα¬ 
σχολούνται με υπερωριακή αποζημίωση μέχρι έξι (6) ώ¬ 
ρες την εβδομάδα, εφόσον προσφέρουν έργο πέραν του 
εκπαιδευτικού ως επιμορφωτές, συντονιστές προγραμ¬ 
μάτων, δράσεων και δικτύων τοπικού εθνικού και διε¬ 


θνούς χαρακτήρα, και εργάζονται γι’ αυτό κατά κανόνα 
πέραντου συνήθους ωραρίου. 

Το ιδρυόμενο Κ.Π.Ε. παραμένει κλειστό κατά τις σχολι¬ 
κές διακοπές των Χριστουγέννων και Πάσχα και από τις 16 
Ιουλίου μέχρι τέλος Αυγούστου κάθε έτους. 

Γ. Διοικητικό και βοηθητικό προσωπικό 

Στο κάθε Κέντρο υπηρετεί διοικητικό προσωπικό για 
γραμματειακή στήριξη, χειρισμό Η/Υ, βιβλιοθηκονομία 
κ.α. καθώς και βοηθητικό προσωπικό για φύλαξη, καθαρι¬ 
σμό, φιλοξενία κ.α. Το διοικητικό και βοηθητικό προσωπι¬ 
κό διορίζεται ή αποσπάται με ευθύνη της Τοπικής Αυτοδι¬ 
οίκησης από το οποίο και μισθοδοτείται κατά περίπτωση. 

Το προσωπικό αυτό εργάζεται και κατά τις αργίες, όταν 
το απαιτείη λειτουργία του Κ.Π.Ε. 

Δ. Ανάπτυξη συνεργασιών και σύνδεση των ΚΠΕ με την 

τοπική κοινωνία 

Τα ΚΠΕ συνεργάζονται: 

1. Με την Τοπική Αυτοδιοίκηση επιδιώκοντας το συντο¬ 
νισμό της συμμετοχικής κοινωνικής δράσης όλων των εν¬ 
διαφερομένων φορέων για την αντιμετώπιση των τοπικών 
περιβαλλοντικών προβλημάτων. 

2. Με άλλους κυβερνητικούς και μη κυβερνητικούς φο¬ 
ρείς και τις παραγωγικές τάξεις των περιοχών τους για 
την ανάπτυξη προγραμμάτων ορθολογικής διαχείρισης 
του τοπικού περιβάλλοντος και ευαισθητοποίηση των πο¬ 
λιτών. 

3. Επιστημονικά ιδρύματα και ΚΠΕ του εσωτερικού και 
εξωτερικού για ανταλλαγή εμπειριών, πληροφοριών, εκ¬ 
παιδευτικών προγραμμάτων και οργάνωσης συνεργα¬ 
σιών σε επίπεδο εκπαίδευσης και επιμόρφωσης και έρευ¬ 
νας. 

Για τη σύνδεση των ΚΠΕ με την τοπική κοινωνία και την 
ενίσχυση της αποτελεσματικότητας των προαναφερθει- 
σών συνεργασιών, λειτουργεί Συμβουλευτική Επιτροπή 
στην οποία συμμετέχουν ο Υπεύθυνος του κάθε ΚΠΕ, ο 
Πρόεδρος της Κοινότητας (ή εκπρόσωπός του), οι 
Υπεύθυνοι ΠΕ του Νομού και από ένας εκπρόσωπος της 
Νομαρχίας, των επιστημονικών ιδρυμάτων της κάθε πε¬ 
ριοχής, των παραγωγικών τάξεων (επιχειρηματιών και ερ¬ 
γαζομένων), των μη κυβερνητικών οργανώσεων και τοπι¬ 
κών συλλόγων, των μαθητικών κοινοτήτων κ.ά. 

Η Επιτροπή έχει συμβουλευτικό ρόλο και συνεδριάζει 
δύο φορές το χρόνο για τον προγραμματισμό και απολο¬ 
γισμό δραστηριοτήτων του ΚΠΕ, με πρωτοβουλία του 
Δημάρχου ή του Κοινοτάρχη, ο οποίος και προεδρεύει 
των συνεδριάσεων. Σύντομη έκθεση των πρακτικών των 
συνεδριάσεων αυτών δημοσιεύεται στον τοπικό τύπο και 
κοινοποιείται στις Δ/νσεις Σπουδών του ΥΠΕΠΘ. 

3. ΟΙΚΟΝΟΜΙΚΑ ΤΟΥ ΚΠΕ 

Ο προϋπολογισμός του νέου ΚΠΕ μέχρι και το 2003 εί¬ 
ναι τετρακόσια σαράντα επτά εκατομ. δρχ. (447.000.000 
δρχ.) εκ των οποίων τα διακόσια εξήντα επτά εκατ. δρχ. 
(267.000.000) προέρχονται από το 2ο Κοινοτικό Πλαίσιο 
Στήριξης. 

Η προκαλούμενη δαπάνη κατά την προσεχή πενταετία 
ανέρχεται: 

• για το έτος 1998 εκατόν τριάντα επτά εκατομ. δρχ. 
(137.000.000) 

• για το έτος 1999 εκατόν τριάντα εκατομ. δρχ. 
(130.000.000) 

• για το έτος 2000 σαρανταπέντε εκατομ. δρχ. 
(45.000.000) 

• για το έτος 2001 σαρανταπέντε εκατομ. δρχ. 
(45.000.000) 

• για το έτος 2002 σαρανταπέντε εκατομ. δρχ. 
(45.000.000) 

• για το έτος 2003 σαρανταπέντε εκατομ. δρχ. 
(45.000.000) 

Οι πόροι του νέου ΚΠΕ προέρχονται κύρια από : 

• Επιχορηγήσεις της Τοπικής Αυτοδιοίκησης 

• Πιστώσεις του Τακτικού Προϋπολογισμού και του 
Προγράμματος Δημοσίων Επενδύσεων 

• Προγράμματα χρηματοδοτούμενα από την Ευρωπαϊ¬ 
κή Ένωση, την ΙΙΝΕ50Ο και άλλους διεθνείς οργανι¬ 
σμούς ή φορείς. 

• Εθνικά προγράμματα σε συνεργασία και με άλλους 
δημόσιους φορείς. 

• Συνέδρια, προγράμματα κατάρτισης, μελέτες, έρευ¬ 
νες, εκδόσεις, ξεναγήσεις, οικοτουρισμό και άλλες συνα¬ 
φείς ανταποδοτικές δραστηριότητες. 

Δωρεές, εισφορές, χορηγίες φυσικών ή νομικών προ¬ 
σώπων εσωτερικού και εξωτερικού κ.ά. 

Γιατο χρονικό διάστημα που ισχύει η χρηματοδότηση α¬ 
πό το 2ο Κοινοτικό Πλαίσιο Στήριξης, καλύπτονται δαπά¬ 
νες επισκευών, εξοπλισμού καθώς και λειτουργικές. 

Η παρούσα να δημοσιευτεί στην Εφημερίδα της Κυβερ- 
νήσεως. 

Αθήνα, 15 Ιουλίου 1998 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΥΦΥΠ. ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΝΙΚ. ΧΡΙΣΤΟΔΟΥΛΑΚΗΣ ΓΕΡΑΣΙΜΟΣ Δ. ΑΡΣΕΝΗΣ 

Αριθ. Φ.121/Β3/2839 (3) 

Κοστολόγηση των δωρεάν διατιθεμένων συγγραμμά¬ 
των στους φοιτητές των Α.Ε.Ι. για το ακαδημαϊκό έτος 
1997-1998. 

ΟΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) του άρθρου 23 του νόμου 1268/1982 (ΦΕΚ 
87/τ.Α/16.7.1982). 


β) του άρθρου 3 του νόμου 2174/93 (ΦΕΚ 

210/τ.Α/22.12.1993). 

γ) του άρθρου 2 παράγραφος 3 του νόμου 2233/94 
(ΦΕΚ 141/τ.Α/31.8.1994). 

δ) του άρθρου 43 παράγραφος 9 του νόμου 2413/96 
(ΦΕΚ 124/χ.Α/17.6.1996). 

ε) του άρθρου 3 του νόμου 2454/96 (ΦΕΚ 

7/τ.Α/30.1.1997). 

ζ) της αριθμ. Φ. 141/Β3/1402/1984 (ΦΕΚ 159/τ.Β/ 
20.3.1984) υπουργικής απόφασης για την έκδοση και 
διακίνηση των διδακτικών βιβλίων των Α.Ε.Ι., όπως αυτή 
τροποποιήθηκε μεταγενέστερα και εφαρμόζεται μέχρι 
σήμερα. 

στ) του άρθρου 29Α του νόμου 1558/85, όπως αυτό 
προσετέθη με το άρθρο 27 του νόμου 2081/1992 (ΦΕΚ 
154/Τ.Α/1992). 

η) της αριθμ. Φ. 12.1/Β3/5477/1993 (ΦΕΚ951/Β/1993). 

θ) της αριθμ. Φ. 12.1/Β3/52/1995 (ΦΕΚ 3/Β/1995) υ¬ 
πουργικής απόφασης. 

ι) της αριθμ. Φ. 12.1/Β3/1138/1996 (ΦΕΚ 210/Β/1996) 
κοινής υπουργικής απόφασης. 

ια) της αριθμ. Φ 12.1/Β3/5708π.ε./97 (ΦΕΚ 64/Β/1997) 
κοινής υπουργικής απόφασης. 

ιβ) της αριθμ. Φ 12.1/Β3/4111/1997 (ΦΕΚ 1010/Β/97) 
κοινής υπουργικής απόφασης. 

ιγ) της αριθμ. ΣΤ5/16/1998 (ΦΕΚ 284/Β/1998) υπουργι¬ 
κής απόφασης: 

Μεταβίβαση του δικαιώματος υπογραφής “Με εντολή 
υπουργού στο Γενικό Γραμματέα...κ.λ.π.’’. 

2. Το γεγονός ότι από τις διατάξεις της απόφασης αυτής 
δεν προκαλείται πρόσθετη δαπάνη πέραν αυτής που έχει 
ήδη προβλεφθεί στην απόφαση της ανωτέρω παραγρά¬ 
φου 1 εδάφιο (ιβ) του προοιμίου (Φ19.250, Κ.Α.Ε. 1123). 

3. Το αρίθμ .26/98 πρακτικό της επιτροπής κοστολό¬ 
γησης πανεπιστημιακών συγγραμμάτων, αποφασίζου¬ 
με: 

Α. Εγκρίνουμε την αγορά των παρακάτω αναφερομέ- 
νων συγγραμμάτων από το ελεύθερο εμπόριο, που προ- 
τάθηκαν από τις Γ ενικές Συ νελε ύ σεις των το μέων για τη ν 
δωρεάν διανομή στους φοιτητές των Α.Ε.Ι. κατά το ακα¬ 
δημαϊκό έτος 1997-1998 με την παρακάτω αναφερόμε- 
νη για κάθε αντίτυπο τιμή: 

ΟΡΓΑΝΙΣΜΟΣ 
ΛΙΒΑΝΗ ΑΒΕ 

ΔΕΡΤΟΥΖΟΣ 

Μ. 

Τί ΜΕΛΛΕ! 
ΓΕΝΕΣΘΑΙ 

4300 

ί 

Ε Μ Μ Ε. ; 

ΠΑΝ. ΑΘΗΝΩΝ ) 

16 

1997 - 1998 

ί 

ΝΕΑ ΣΥΝΟΡΑ 
ΕΚΔΟΣΕΙΣ ΑΕΕ 
ΕΚΔΟΤΙΚΟΣ 
ΟΡΓΑΝΙΣΜΟΣ 
ΛΙΒΑΝΗ ΑΒΕ 

ΜΑΝΟϋΞΙ 

Α. 

Η ΙΣΤΟΡΙΑ 

ΤΗΣ ΑΝΑΓΝΩΣΗΣ 

3600 

ΚΟΙΝΩΝΙΟΛΟΓιΑΣ 
ΠΑΝ ΚΡΗΤΗΣ 

I 

1 

Ί7 | 

ί 

1997 - 1993 

ΝΕ Δ ΣΥΝΟΡΑ 
ΕΚΔΟΣΕΙΣ ΑΒΕ 
ΕΚΔΟΤΙΚΟΣ 
ΟΡΓΑΝΙΣΜΟΣ 
ΛΙΕΑΝΗ ΠΒΕ 

ΗΟυΡ,ΑΝΙ 

Α 

1 

ΙΣΤΟΡΙΑ ΤΩΝ 
ΑΡΑΒΙΚΩΝ ΛΑΩΝ 

I 

3200 

ΙΣΤΟΡΙΑΣ ΚΑΙ 
ΕΘΝΟΛΟΓΙΑΣ 

ΠΑΝ ΘΡΑΚΗΣ 

18 ! 

1 

1 

199~ - 1 358! 

ΐ 

ΚΡΙΤΙΚΗ 
ΕΚΔΟΣΕΙΣ Α Ε 

ΕΠΙΜΕΛΕΙΑ 
Κλλ! Ε ΙΣΑ ΓΟΓΗ 
ΣΑΚΕ,ΓΛΑΡΟ - 
ΠΟΥΛΟΣ Θ. 

ΝΕΟΕΛΛΗΝΙΚΗ 
ΚΟΙΝΩΝΙΑ 
ΙΣΤΟΡΙΚΕΣ ΚΑΙ 
ΚΡΙΤΙΚΕΣ 
ΠΡΟΣΕΓΓΙΣΕΙΣ 

1 

1 

2300 

ΚΟΙΝΩΝΙΟΛΟΓΙΑΣ 
Π-.ΝΤΕ ΟΥ ΠΑΝ 

19 

ί 

ί 

:997 - ■ 

”" ν 1 

! 

ΠΟΥΡΝΑΡΑ Σ 
ΠΑΝΑΓΟ~Η 
ΕΙΕΛΙΟΠΟΛΕ'Ο - 

ΚΑΡΑΓΙΑΝΝΟ - 
ΠΟΥΛΟΣ 

1 

1 

ΠΗΓΑ! ΤΗΣ | 

ΒΥΖΑΝΤΙΝΗΣ !Σ - ΟΡ!Α.Σ| 

ί 

4500 

I 

ΙΣΌΡιΑΣ ΚΑΙ 
ΕΘΝΟΛΟ ΓΙΑ Σ 

ΠΑΝ ΘΡΑΚΗΣ 

ΙΟ 

ο 

! 

: &ΚΔΟΣΞΙΣ " )ΩΝ " 
1957" - 1538 : "ΕΛΛΑ ΠΑΓΚΟΥ 

ΧΓ.ΤΟΣ Γ. - 
ΡΟΓΔΑΚΗΣ 1 

ΥΔΑΤΟΚΑΛΛΙΕΡΓΕΙΕΣ 1 

ΕΥΡΥΑΛΩΝ ΦΑΡΙΩΝ ί I 

ΛΑΒΡΑΚΙ & ΤΣΙΠΟΥΡΑ ] 5200 ί 

ί ΜΕ ΣΚΛΗΡΟ 1 ! 

ΕΞΩΦΥΛΛΟ ' | | 

Φ ν ~ΊΚ-Σ & ΖΩΥ-Σ 
Π-.Ρ-ΏΓΗΣ 

παν οξςς-λια; ί 


Β, Εγκρίνουμε την πληρωμή των υπ' αριθμ. Α διδακτι¬ 
κών βιβλίων σε βάρος των πιστώσεων του ΥΠ.Ε.Π.Θ. με 
την προϋπόθεση ότι στην σχετική υπεύθυνη δήλωση του 
διδάσκοντα περί του αριθμού των διατεθέντων αντιτύ¬ 
πων, ή στην κατάσταση πληρωμής, ο Πρόεδρος του Τμή¬ 
ματος θα βεβαιώνει ότι: 

1. Η Γενική Συνέλευση του Τομέα ενέκρινετα βιβλίατου 
κεφαλαίου Α ως διδακτικά ή βοηθήματα. 

2. Υπεγράφη η σχετική απόφαση διανομής τους έπειτα 
από έγκριση της Γενικής Συνέλευσης του Τμήματος και 
του Πρυτανικού Συμβουλίου. 

3. Έγινε η διανομή τους στους φοιτητές. 

4. Γιατο ίδιο μάθημα που διανεμήθηκαν τα ανωτέρω α- 
ναφερόμενα διδακτικά βιβλία, δεν έχει διανεμηθεί και 
δεύτερο διδακτικό βιβλίο ή βοήθημα, ούτε πανεπιστημια¬ 


κές παραδόσεις που να καλύπτουν σε ικανοποιητικό βαθ¬ 
μό την ύλη του διδασκόμενου μαθήματος. 

5. Στην περίπτωση διανομής και δεύτερου διδακτικού 
βιβλίου σύμφωνα με την παράγραφο 11 της Υ.Α. με αριθμ. 
Φ. 141/Β3/1402/1984 όπως αυτή τροποποιήθηκε μεταγε¬ 
νέστερα και εφαρμόζεται σήμερα, αυτή έγινε κατόπιν αι¬ 
τιολογημένης απόφασης της Συνέλευσης Τομέα του οι¬ 
κείου Τμήματος Α.Ε.Ι. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουλίου 1998 

Με εντολή Υπουργού 
Ο Γενικός Γραμματέας 
Α. ΖΗΣΙΜΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




